Twee broers sterf toe rowers op winkel toeslaanFoto: SAPD Kol. Ronel Otto, woordvoerder van die polisie, het gesê die voorval het Donderdag omstreeks 21:30 by die Glenfenis-nedersetting gebeur. “George en Joseph Lebogo, albei in hul 70s, is op die toneel doodgeskiet. ŉ Verdagte is in die been gewond en na ŉ hospitaal geneem,” het Otto gesê. Die verdagtes het glo met ŉ Toyota Hilux-bakkie wat aan George behoort het, gevlug. Die voertuig is later verlate in die nedersetting gevind. “Ná ŉ grootskaalse soektog is vier van die verdagtes Vrydagoggend in hegtenis geneem. Die ander twee is oor die naweek vasgetrek,” het Otto gesê. Volgens Otto is daar ook op drie 9mm-vuurwapens beslag gelê waarvan die reeksnommers afgevyl is. “Die verdagtes word ook verbind met ander sake in die omgewing, soos veediefstal en huisbrake.” Die verdagtes sal Maandag in die Bocchum-landdroshof verskyn.